OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. godinu - rektorat i odjeli Sveučilišta

Sveučilište Josipa Jurja Strossmayera (u daljnjem tekstu Sveučilište) proračunski je  korisnik državnog proračuna i nalazi se u registru obveznika PDV-a.
Financiranje Sveučilišta i njegovih sastavnica provodi se u skladu sa Zakonom o proračunu („Narodne novine“ br. 144/21.) i podzakonskim propisima te Statutom Sveučilišta i općim aktima Sveučilišta.
Sveučilište je sklopilo u listopadu 2025. godine  Programski ugovor s Ministarstvom znanosti, obrazovanja i mladih koji obuhvaća financiranje kroz osnovnu, razvojnu i izvedbenu proračunsku komponentu. 
Uz redovno poslovanje posebna pozornost posvećuje se namjenskom korištenju sredstava, racionalnom upravljanju rashodima te jačanju dodatnih izvora financiranja kroz EU projekte, suradnju s realnim sektorom i ostvarivanje vlastitih prihoda.
Sveučilište je javno visoko učilište i obrazovna ustanova koja povezivanjem znanstvenog istraživanja, umjetničkog stvaralaštva, studija i nastave razvija znanost, struku i umjetnost, priprema studente za obavljanje profesionalnih djelatnosti na temelju znanstvenih spoznaja i metoda, kao i umjetničkih vrijednosti, obrazuje znanstveni umjetnički pomladak, sudjeluje u ostvarivanju društvenih interesa studenata te promiče međunarodnu, posebice europsku, suradnju u visokom obrazovanju te znanstvenoj i umjetničkoj djelatnosti. Sveučilište ispunjava svoju ulogu kroz akademsko obrazovanje na fakultetima, sveučilišnim odjelima i Akademiji za umjetnost i kulturu, na sveučilišnim i stručnim studijima na kojima je primarna nastavna djelatnost i prijenos znanja na nove naraštaje u skladu sa zakonskim odredbama.

PRIHODI I PRIMICI
Financijskim planom Sveučilišta u Osijeku za Rektorat i Odjele Sveučilišta planirana su sredstva za redovno poslovanje, provođenje studijskih programa visokog obrazovanja, projekata znanstvenoistraživačke djelatnosti, stručnih projekata za gospodarstvo te provedbu EU projekata u ukupnom iznosu od 12.388.635 eura, a izvršenje prihoda poslovanja za razdoblje od 01. siječnja 2026. do 30. lipnja 2026. godine iznosi 7.665.419,11 eura odnosno 62% financijskog plana. 

Sveučilište je proračunski korisnik te kroz Državni proračun iz izvora 11 (A679134), sukladno potpisanom Programskom ugovoru između Sveučilišta Josipa Jurja Strossmayera u Osijeku i Ministarstva znanosti obrazovanja i mladih, osigurava sredstva za plaće, materijalna prava, financiranje znanstvene i umjetničke djelatnosti te sredstva za rad mentora u vježbaonicama. Planirani iznos sredstava za 2026. godinu iznosi 10.094.508,00 eura, a izvršenje za razdoblje od 01. siječnja 2026. do 30. lipnja 2026. godine iznosi 5.416.459,70 eura, što je 54% financijskog plana.

Vlastiti prihodi – izvor 31 (A679135) koje Rekorat  i Odjeli ostvaruju od stručnih i gospodarskih projekata financijskim planom za 2026. godinu planirani su u iznosu od 258.345 eura, izvršenje za razdoblje od 01. siječnja 2026. do 30. lipnja 2026. godine iznosi 69.498,72 eura, što je znatno manje u odnosu na isto razdoblje prošle godine.
Namjenski prihodi – izvor 43 (A679135) financijskim planom za 2026. godinu planirani su u iznosu od 915.000,00 eura, izvršenje za razdoblje od 01. siječnja 2026. do 30. lipnja 2026. godine iznosi 559.042,01 eura. Namjenske prihode Odjeli ostvaruju od školarina za prijediplomske i diplomske studije, te sredstava za projekte Studentskog centra i Studentskog zbora, a namjenski prihodi Rektorata su prihodi poslovnog fonda i poslijediplomskih studija. 

Pomoći iz državnog proračuna kroz opće prihode i primitke – izvor 5011 (A679135) izvršenje za razdoblje od 01. siječnja 2026. do 30. lipnja 2026. godine iznosi 156.490,70 eura. Prihodi ovog izvora odnose se na prihode za istraživačke projekte Hrvatske zaklade za znanost, te prihode Ministarstva znanosti, obrazovanja i mladih za međunarodne znanstveno istraživačke projekte te subvenciju prijevoza studenata ( uplatitelj MZOM).

Pomoći EU – izvor 51 financijskim planom za 2026. godinu planirani su prihodi u iznosu od 436.356,00 eura ui najvećim dijelom odnose se na projekte za mobilnost od Agencije za mobilnost i programe EU koje je moguće planirati samo na temelju sklopljenih ugovora te manji iznos koji se odnosi na  projekt HORIZON Restore4Life za koji u razdoblju od 01. siječnja 2026. do 30. lipnja 2026. godine prihodi nisu ostvareni. Prihodi koji se odnose na programe i projekte Agencije za mobilnost realizirani su u iznosu od 1.258.449,84.

Ostale pomoći – izvor 52 (A679135) financijskim planom za 2026. godinu planirani su prihodi u iznosu od 22.5000 eura, dok izvršenje za razdoblje od 01. siječnja 2026. do 30. lipnja 2026. godine iznosi 18.005,65eura. Prihodi ovog izvora odnose se na prihode iz proračuna Grada Osijeka i Osječko-baranjske županije za provedbu projekata popularizacije znanosti. U 2025. godini na izvršenju stoji iznos preko milijun i pol eura, no sukladno Okružnici za knjigovodstveno evidentiranje i Pravilniku o evidentiranju sredstava EU te uvođenju novog podizvora najveći dio troškova po novom se evidentirana podizvoru 5100.  

Mehanizam za oporavak i otpornost – izvor 581 financijskim planom za 2026. godinu planirani su prihodi u iznosu od 416.368,00 eura, od čega se dio odnosi na prihode za aktivnost pripreme i provedbe istraživačkih institucionalnih projekata Nacionalnog plana oporavka i otpornosti (NPOO) u sklopu izvedbene proračunske komponente (A679136), dok se iznos od 56.892,00 eura odnosi na prihode projekta CADAPTi – softverska platforma za podršku kontrole populacija komaraca i projekta Daljinski mjerač evapotranspiracije RETEM (A679135). Izvršenje za razdoblje od 01. siječnja 2026. do 30. lipnja 2026. godine iznosi 219.286,52 eura.


Donacije – izvor 61 financijskim planom za 2026. godinu planirani su prihodi u iznosu od 27.715 eura za projekt Strateško partnerstvo za istraživanje i razvoj eko proizvoda za pranje i njegu rublja koje sadrži sredstvo za odbijanje komaraca – NomosqitOS. U razdoblju od 01. siječnja 2026. do 30. lipnja 2026. godine djelomično je realiziran u iznosu oko 15.000 eura,, dok se preostali iznos odnosi na prihod od donacija ostvarenih od neprofitnih organizacija i fizičkih osoba.

Prihodi od nefinancijske imovine i nadoknade štete – izvor 71 financijskim planom za 2026. godinu nisu planirani prihodi, dok su u razdoblju od 01. siječnja 2026. do 30. lipnja 2026. godine ostvareni u iznosu od 101.775,00 eura. Odnose se na prihode ostvarene od prodaje stana i  službenog vozila.
RASHODI I IZDACI

Ukupni planiran rashodi iznose 12.643.242,00 eura. Rashodi za razdoblje od 01.01. 2026. – 30.06.2026. godine iznose 7.163.675,77 eura te u odnosu na jednako razdoblje prethodne godine manji su za  eura. Najveći rashodi evidentirani su na podskupini 31- Rashodi za zaposlene u iznosu od 4.601.597,92 eura i odnose se na plaće te materijalne rashode za zaposlenike.
Skupina 36- Pomoći dane u inozemstvo i unutar općeg proračuna u iznosu od 461.109.50 eura čine prijenosi sastavnicama za programsko financiranje te prijenosi u sklopu ERASMUS+ programa Europske unije. 
Podskupina 37 - Naknade građanima i kućanstvima na temelju osiguranja i druge naknade ostvaruje rashod od 786.703,87 eura što čine prijenosi u sklopu ERASMUS+ programa (studenti pojedinci) te isplate stipendija Sveučilišta. 
Rashodi za nabavu nefinancijske imovine (razred 4) ostaju na približno jednakoj razini u odnosu na jednako razdoblje prošle godine i iznose 120.635,42 eura. Najviše ih čine rashodi za postrojenja i opremu, odnosno nabavu medicinske i laboratorijske opreme.

[bookmark: _GoBack]Najveći dio rashoda odnosi se na plaće i materijalna prava zaposlenika, naknade za rad vanjskih suradnika u nastavi, rashode znanstveno-istraživačkog rada na institucijskim projektima, te za redovite troškove poslovanja, odnosno na rashode koje se financiraju iz sredstava Državnog proračuna iz izvora 11 (A679134), sukladno potpisanom Programskom ugovoru između Sveučilišta Josipa Jurja Strossmayera u Osijeku i Ministarstva znanosti obrazovanja i mladih. Rashodi na izvoru 11 financijskim planom za 2026. godinu planirani su u iznosu od 10.094.408,00 eura, izvršenje za razdoblje od 01. siječnja 2026. do 30. lipnja 2026. godine iznosi 4.958.775,65 eura. Manji dio rashoda odnosi se na rashode financirane iz prenesenih sredstava za financiranje znanstvene djelatnosti.

Rashodi na izvoru 31 financijskim planom za 2026. godinu planirani su u iznosu od 280.585,00 eura, izvršenje za razdoblje od 01. siječnja 2026. do 30. lipnja 2026. godine iznosi 115.373,98 eura. Rashodi se odnose na troškove rada na stručnim i gospodarskim projektima, plaće zaposlenih na teret vlastitih sredstava, službena putovanja, redovne troškove poslovanja, reprezentaciju i ostalo.

Rashodi planirani financijskim planom za 2026. godinu na izvoru 43 iznose 850.695,00 eura, a izvršenje za razdoblje od 01. siječnja 2026. do 30. lipnja 2026. godine iznosi 301.192,82 eura. Rashodi se odnose na troškove održavanja nastave, nabavke kemikalija i laboratorijskog pribora za održavanje nastave, službena putovanja, režijske troškove, troškove održavanja i druge redovne troškove poslovanja, troškove realizacije studentskih projekata i ostalo.

Na izvoru 5011 financijskim planom za 2026. godinu predviđeni su rashodi u iznosu 200.740,00 eura, a izvršenje za razdoblje od 01. siječnja 2026. do 30. lipnja 2026. godine iznosi 104.305,97 eura. Rashodi se odnose na troškove plaća, troškove službenih putovanja, materijalne rashode, ostale usluge i nabavu nefinancijske imovine a sve u sklopu projekata Hrvatske zaklade za znanost, te međunarodnih znanstveno istraživačkih projekata Ministarstva znanosti, obrazovanja i mladih.
 

Na izvoru 51 ( podizvor 5100) financijskim planom za 2026. godinu predviđeni su rashodi u iznosu 750.131,00 eura. U razdoblju od 01. siječnja 2026. do 30. lipnja 2026. godine rashodi su iznosili 1,459.224,25 i najvećim dijelom čine ga što čine prijenosi u sklopu ERASMUS+ programa (studenti pojedinci) i prijenosi sastavnicama za mobilnost nastavnika.
Na izvoru 51 financijskim planom za 2026. godinu predviđeni su rashodi  Odjela za Biologiju u iznosu 39.000 eura. U razdoblju od 01. siječnja 2026. do 30. lipnja 2026. godine rashoda nije bilo. Planirani rashodi odnose se na troškove službenih putovanja i ostale intelektualne usluge u sklopu projekta HORIZON-MISS-2022-OCEAN-01-101112736 Restore4Life.

Na izvoru 52 u razdoblju od 01. siječnja 2026. do 30. lipnja 2026. godine ostvareni u iznosu od 31.867,37 eura. Rashodi se odnose na troškove službenih putovanja, materijalne rashode i rashode za intelektualne usluge iz preostalih sredstava ranije realiziranih projekata.

Na izvoru 581 financijskim planom za 2026. godinu planirani su rashodi u iznosu od 416.368,00 eura, a izvršenje za razdoblje od 01. siječnja 2026. do 30. lipnja 2026. godine iznosi 135.039,27 eura i odnosi se najvećim dijelom na planirane rashode za aktivnost pripreme i provedbe istraživačkih institucionalnih projekata Nacionalnog plana oporavka i otpornosti (NPOO) u sklopu izvedbene proračunske komponente (A679136), dok se iznos od 56.892,00 eura odnosi na rashode projekta CADAPTi – softverska platforma za podršku kontrole populacija komaraca i projekta Daljinski mjerač evapotranspiracije RETEM (A679135). Rashodi se odnose na troškove plaća, troškove službenih putovanja, materijalne rashode, intelektualne usluge i nabavu nefinancijske imovine.

Na izvoru 61 financijskim planom za 2026. godinu planirani su rashodi u iznosu od 27.715,00 eura za projekt Strateško partnerstvo za istraživanje i razvoj eko proizvoda za pranje i njegu rublja koje sadrži sredstvo za odbijanje komaraca – NomosqitOS. Izvršenje za razdoblje od 01. siječnja 2026. do 30. lipnja 2026. godine iznosi 15.572,77 i najvećim dijelom odnosi se na rashode za plaće i materijalne rashode u sklopu projekta NomosqitOS, 


PRIJENOSI SREDSTAVA IZ PRETHODNE GODINE - ukupno
Rektorat i Odjeli Sveučilišta u financijskom planu za razdoblje 2026.-2028.godinu za 2026. godinu planirali su prijenos sredstava iz prethodne godine u iznosu od: 2.497.225,00 eura a prijenos sredstava u sljedeće razdoblje -2.216.150,00 eura. Sukladno polugodišnjem izvršenju financijskog plana (01.01.2026.-30.06.2026.) prijenos sredstava iz prethodne godine iznosi 2.594.711,26 eura (uvećanje nastalo uslijed doznačenih sredstava za programsko financiranje) a prijenos sredstava u sljedeće razdoblje iznosi -3.248.229,60 eura (uvećano zbog uplate Agencije za mobilnost i programe EU).

Odjel za Biologiju:
PRIJENOS SREDSTAVA IZ PRETHODNE I U SLJEDEĆU GODINU
Odjel za biologiju je prethodnih godina ostvarivao višak prihoda poslovanja najvećim dijelom od sredstava za financiranje znanstvene djelatnosti od strane MZO-a, školarina za prijediplomske i diplomske studije, te sredstava za projekte i vlastite prihode. Stoga, Odjel svake godine ima prijenos sredstava u sljedeću godinu. Ukupan iznos prijenosa 30. lipnja 2026. godine iznosi 348.727,33 euro, te će se koristiti za podmirivanje troškova znanstvene i nastavne
djelatnosti, redovitih troškovi poslovanja, troškovi plaća zaposlenih na projektima, isplate zaposlenicima, troškovi reprezentacije i ostali materijalni troškovi Odjela i projekata.
STANJE NOVČANIH SREDSTAVA NA RAČUNIMA NA POČETKU PRORAČUNSKE GODINE I NA DAN 30. LIPNJA 2026. GODINE
Stanje novčanih sredstava na računu Odjela za biologiju na početku proračunske godine iznosi 609.542,62 eura, dok je stanje u blagajni 535,25 eura. Na dan 30. lipnja 2026. godine stanje sredstava na računu iznosi 619.329,62 eura dok je stanje u blagajni 415,30 eura.  

Odjel za fiziku:
PRIJENOS SREDSTAVA IZ PRETHODNE U SLJEDEĆU GODINU
Odjel za Fiziku je prethodnih godina ostvarivao višak prihoda poslovanja najvećim dijelom od sredstava prenesenih za projekte, sredstava dobivenih za financiranje znanstvene djelatnosti od strane MZO-a te od školarina. Ukupan iznos prijenosa u 2026. godinu iznosio je 104.542,86 eura. 
Ukupni prijenos sredstava 30. lipnja 2026. iznosi 106.172,19 eura i biti će utrošen na financiranje znanstvene djelatnosti, ostale rashode za zaposlene, režijske troškove, rashode za usluge, rashode za nefinancijsku imovinu te na rashode koji će biti utrošeni na projekte.
STANJE NA RAČUNU NA POČETKU I NA KRAJU PRORAČUNSKE GODINE
Na početku proračunske godine, 01.01.2026., Odjel za Fiziku na računu kod Addiko bank d.d. ima stanje od 174.119,56 eura, a u blagajni je stanje 169,96 eura što čini ukupni iznos od 174.289,52 euro. Na kraju izvještajnog razdoblja, 30.06.2026. god., Odjel  na računu kod Addiko bank d.d. ima stanje 207.017.,05 eura dok u blagajni ima stanje od 169,96 eura što ukupno na kraju izvještajnog razdoblje čini raspoloživi iznos od 207.187,01 eura.

Odjel za Kemiju:
PRIJENOS SREDSTAVA IZ PRETHODNE U SLJEDEĆU GODINU
Odjel za kemiju je prethodnih godina ostvarivao višak prihoda poslovanja najvećim dijelom od sredstava prenesenih za projekte, sredstava dobivenih za financiranje znanstvene djelatnosti od strane MZO-a te od školarina. Ukupan iznos prijenosa u 2026. godinu iznosio je 64.419,63 eura. Prenesena sredstva su se u 2026. god. trošila na projektne aktivnosti te na troškove redovitog poslovanja.
Ukupni prijenos sredstava 30. lipnja 2026. iznosi 168.502,99 eura i biti će utrošen na financiranje znanstvene djelatnosti, NPOO projekte, ostale rashode za zaposlene, režijske troškove, rashode za usluge, rashode za nefinancijsku imovinu te na rashode koji će biti utrošeni na bilateralne projekte.
STANJE NA RAČUNU NA POČETKU I NA KRAJU PRORAČUNSKE GODINE
Na početku proračunske godine, 01.01.2026., Odjel za kemiju na računu kod Addiko bank d.d. ima stanje od 198.565,08 eura, a u blagajni je stanje 137,82 eura što čini ukupni iznos od 198.702,90 euro. Na kraju izvještajnog razdoblja, 30.06.2026. god., Odjel  na računu kod Addiko bank d.d. ima stanje 299.018,02 eura dok u blagajni ima stanje od 54,88 eura što ukupno na kraju izvještajnog razdoblje čini raspoloživi iznos od 299.072,90 eura.
Rektorat
PRIJENOS SREDSTAVA IZ PRETHODNE U SLJEDEĆU GODINU
Ukupan iznos prijenosa 30. lipnja 2026. godine iznosi 2.594.711.26 eura, a sastoji se od namjenskih uplata u poslovni Fond Sveučilišta, operativnih sredstava od EU projekata. 

STANJE NA RAČUNU NA POČETKU I NA KRAJU PRORAČUNSKE GODINE
Na početku proračunske godine, 01.01.2026., Rektorat na računu kod Addiko bank d.d. ima stanje od 3.878.277,44 eura.  Na kraju izvještajnog razdoblja, 30.06.2026. god., Rektorat  na računu kod Addiko bank d.d. ima stanje 4.382.796,95 eura.



REKTOR:
Prof. dr. sc. Drago Šubarić

